Α4-0248/96

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο που αφορά την ευρύτερη χρήση της τυποποίησης στην κοινοτική πολιτική (CΟΜ(95)0412 - C4-0504/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής σχετικά με την ευρύτερη χρήση της τυποποίησης στην κοινοτική πολιτική (CΟΜ(95)0412) - C4-0504/95),

- έχοντας υπόψη την Πράσινη Βίβλο της Επιτροπής για την ανάπτυξη της ευρωπαϊκής τυποποίησης (CΟΜ(90)0456),

- έχοντας υπόψη την ανακοίνωση της Επιτροπής σχετικά με την τυποποίηση στην ευρωπαϊκή οικονομία (COM(91)0521) ((ΕΕ C 96 της 15.4.1992, σελ. 2)),

- έχοντας υπόψη το έγγραφο εργασίας της Γενικής του Διεύθυνσης Μελετών σχετικά με την προστασία του περιβάλλοντος και τα ευρωπαϊκά πρότυπα (ΡΕ 165.735),

- έχοντας υπόψη την απόφαση του Συμβουλίου της 18ης Ιουνίου 1992, σχετικά με το ρόλο της ευρωπαϊκής τυποποίησης στην ευρωπαϊκή οικονομία

((ΕΕ C 173 της 9.7.1992, σελ. 1))- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Εξωτερικών Οικονομικών Σχέσεων και της Επιτροπής Μεταφορών και Τουρισμού (Α4- 0248/96),

Α. λαμβάνοντας υπόψη ότι η ευρωπαϊκή τυποποίηση συμβάλλει ουσιαστικά στην ευρωπαϊκή ολοκλήρωση, ιδιαίτερα όσον αφορά την ελεύθερη κυκλοφορία των αγαθών και των υπηρεσιών, και ότι ο αριθμός των προτύπων κατά τα τελευταία 10 έτη έχει σχεδόν δεκαπλασιαστεί,

Β. επισημαίνοντας ότι ο ελεύθερος και οικειοθελής χαρακτήρας των διαδικασιών αποτελεί ουσιαστική προϋπόθεση για την ενιαία ευρωπαϊκή τυποποίηση και ότι απαιτείται η όσο το δυνατόν ευρύτερη συμφωνία της κοινής γνώμης για τη δημοκρατική νομιμοποίηση των προτύπων, ακόμη και αν τούτο επιβάλλει μεγαλύτερες προθεσμίες για την δημιουργία των προτύπων,

Γ. επισημαίνοντας ότι η ευρωπαϊκή τυποποίηση συνδέεται στενά με την διεθνή τυποποίηση και ότι περισσότερα από 40% των προτύπων της CEN ταυτίζονται με τα πρότυπα της ΙSO, στην περίπτωση μάλιστα της CENELEC το ποσοστό αυτό ανέρχεται περίπου στο 75%,

Δ. επισημαίνοντας ότι η συμμετοχή ορισμένων ενδιαφερομένων οργανισμών στην τυποποίηση είναι πάρα πολύ δύσκολη λόγω του υψηλού κόστους, και των προβλημάτων που συνδέονται με τα ζητήματα του χρόνου και της γλώσσας,

1. χαιρετίζει την ανακοίνωση της Επιτροπής όπου αναφέρονται οι επιμέρους πολιτικοί τομείς για τους οποίους η τυποποίηση διαδραματίζει σημαντικό ρόλο και οι οποίοι είναι ευρύτεροι από την παραδοσιακή τυποποίηση στον τομέα της βιομηχανικής πολιτικής[semigr ]

2. φρονεί ότι και στο μέλλον πρέπει να αποφεύγεται η εξάρτηση της τυποποίησης από επίσημους φορείς ή οργανισμούς[semigr ]

3. τονίζει ότι για να εξασφαλιστεί η αποτελεσματικότητα των ευρωπαϊκών οργανισμών τυποποίησης, πρέπει να εντατικοποιηθεί η ήδη υφισταμένη συνεργασία μεταξύ των τριών οργανισμών τυποποίησης και να επιλυθούν ενδεχόμενα προβλήματα συντονισμού[semigr ]

4. τονίζει ότι η οργανωτική αποδοτικότητα των οργανισμών τυποποίησης έχει αυξηθεί κατά τα τελευταία έτη, π.χ. με τα προγράμματα βελτιστοποίησης της CEN[semigr ]

5. εκφράζει την άποψη ότι οι ενώσεις καταναλωτών και οι οικολογικές οργανώσεις, καθώς και οι σχετικοί μαζικοί φορείς πρέπει να συμμετέχουν στην ανάπτυξη προτύπων, στον έλεγχο της καταλληλότητάς τους και τη μεταγενέστερη αναπροσαρμογή τους, ώστε να εξασφαλισθεί η διαφάνεια ενώπιον της κοινής γνώμης[semigr ]

6. θεωρεί απαραίτητο να τεθούν στη διάθεση των ενώσεων καταναλωτών και των οικολογικών οργανώσεων, τόσο σε εθνικό όσο και σε κοινοτικό επίπεδο, περισσότεροι πόροι, ώστε να μπορούν να συμμετέχουν επαρκώς στη διαδικασία τυποποίησης[semigr ]

7. προτείνει να προωθηθεί ιδιαίτερα η επιστημονική ενημέρωση και ο συμβουλευτικός ρόλος των ενώσεων καταναλωτών που συμμετέχουν στις εργασίες τυποποίησης, π.χ. με την δημιουργία κοινής ευρωπαϊκής επιστημονικής υπηρεσίας η οποία θα επιτελεί συμβουλευτικό έργο για τις ενώσεις καταναλωτών[semigr ]

8. επισημαίνει την επιτυχία του καταρτισθέντος τμήματος του προϋπολογισμού, με την παρότρυνση του Ευρωπαϊκού Κοινοβουλίου, για την υποστήριξη των μικρομεσαίων επιχειρήσεων σε περίπτωση συμμετοχής τους στη διαδικασία της ευρωπαϊκής τυποποίησης και ζητεί, στο πλαίσιο αυτό, και στο μέλλον επαρκή χρηματοδοτική στήριξη[semigr ]

9. προτείνει να δοθούν περισσότεροι χρηματοδοτικοί πόροι στις ΜΜΕ και στις ενώσεις καταναλωτών και τις οικολογικές οργανώσεις για την κάλυψη εξόδων ταξιδίου, παραμονής και μετάφρασης[semigr ]

10. ζητεί να δημιουργηθεί ιδιαίτερη θέση του προϋπολογισμού για την χρηματοδοτική ενίσχυση της ευρωπαϊκής τυποποίησης[semigr ]

11. τονίζει ότι είναι απαραίτητο, λόγω των ελλειμμάτων ενημέρωσης που διαπιστώθηκαν στις μικρές και μεσαίες επιχειρήσεις, να οργανωθεί ενημερωτική εκστρατεία, καθώς και προγράμματα εκπαίδευσης και κατάρτισης για τις ΜΜΕ[semigr ]

12. πιστεύει ότι η χρησιμοποίηση νέων τεχνολογιών συμβάλλει σημαντικά στη βελτίωση της διαφάνειας και των δυνατοτήτων πρόσβασης[semigr ]

13. καλεί τις επιχειρήσεις, λαμβάνοντας υπόψη τη μεγάλη σημασία της τυποποίησης, να χρησιμοποιούν τις ευκαιρίες που προσφέρει ακόμη και σε περιόδους οικονομικής ύφεσης[semigr ] πιστεύει ότι οι επιχειρήσεις πρέπει να εξετάσουν τη συμμετοχή τους στις δραστηριότητες τυποποίησης και να εξασφαλίσουν ότι οι εκπρόσωποί τους κατέχουν τη διαδικασία δημιουργίας προτύπων[semigr ]

14. καλεί τους ευρωπαϊκούς οργανισμούς τυποποίησης να επανεξετάσουν τις σχέσεις τους με τις χώρες της Κεντρικής και Ανατολικής Ευρώπης και να επιδιώξουν μεγαλύτερη σύνδεση στο μέτρο του δυνατού ανάλογα με τις νομικές και οικονομικές συνθήκες στις επιμέρους χώρες[semigr ]

15. πιστεύει ότι τα πρότυπα στον τομέα της προστασίας του περιβάλλοντος, π.χ. υψηλές προδιαγραφές στην εξέταση των επιπτώσεων στο περιβάλλον, εξασφαλίζουν καλύτερες προϋποθέσεις σύγκρισης των δεδομένων και τονίζει ότι η τυποποίηση είναι σημαντική για την εξασφάλιση ενιαίων μεθόδων εξέτασης των προτύπων και μεθόδων για τη μέτρηση και τον έλεγχο της ρύπανσης του περιβάλλοντος[semigr ]

16. τονίζει τη μεγάλη σημασία της έρευνας και της καινοτομίας για την ανταγωνιστικότητα της ευρωπαϊκής οικονομίας και υπογραμμίζει ότι είναι σημαντικό να επιτευχθεί μεγαλύτερη προσέγγιση μεταξύ των ερευνητικών και αναπτυξιακών δραστηριοτήτων και της τυποποίησης[semigr ]

17. τονίζει, όμως, ότι τα πρότυπα δεν πρέπει να αποτελούν εμπόδια στην καινοτομία[semigr ]

18. επισημαίνει τον σημαίνοντα ρόλο της προκαταρκτικής έρευνας για την ευρωπαϊκή τυποποίηση και υπογραμμίζει ότι η προδεοντολογική έρευνα θα πρέπει να ευθυγραμμίζεται με τις απαιτήσεις των συμμετεχόντων στην τυποποίηση[semigr ]

19. αναγνωρίζει ότι η προκαταρκτική έρευνα στον τομέα της τυποποίησης διαδραματίζει σημαντικό ρόλο και ότι για την πιστοποίηση και την εξομοίωση χρειάζεται ένας ειδικός βιομηχανικός κλάδος, ο οποίος θα είναι υψηλού τεχνικού επιπέδου και θα δημιουργεί πολλές θέσεις απασχόλησης[semigr ]

20. θεωρεί ότι η αρχή μιας οροθέτησης της δραστηριότητας της Κοινότητας εντός των γενικών κατευθυντηρίων γραμμών και κριτηρίων, στις οποίες και στα οποία στηρίζεται η οικειοθελής τυποποίηση, πρέπει να χρησιμοποιείται με κάποια ελαστικότητα και μάλιστα σύμφωνα με τις απαιτήσεις της αγοράς και με τη στήριξη των ευρωπαϊκών οργανισμών τυποποίησης και πιστοποίησης[semigr ]

21. επισημαίνει ότι τόσο για τη βιομηχανία όσο και για τους οργανισμούς τυποποίησης, πιστοποίησης και τις λοιπές υπηρεσίες ελέγχου υπάρχει ο κίνδυνος αυθαίρετης ερμηνείας των δημιουργηθέντων, σύμφωνα με τη νέα αντίληψη της κοινοτικής πολιτικής στον τομέα της τυποποίησης, προτύπων, εφόσον δεν υπάρχουν λεπτομερείς τεχνικές προδιαγραφές για τα πρότυπα αυτά[semigr ]

22. τάσσεται υπέρ μιας σαφώς στοχοθετημένης ευρωπαϊκής πολιτικής στον τομέα της τυποποίησης, η οποία θα συμβιβάζεται με την ανταγωνιστικότητα, την ανάπτυξη και την απασχόληση[semigr ]

23. θεωρεί σκόπιμο να προωθηθεί πρόταση εκπόνησης καταστατικού ενός κοινοτικού γραφείου για τους ευρωπαϊκούς οργανισμούς τυποποίησης CEN, CENELEC, ETSI και EOTC, καθώς και την ανάγκη να επεξεργασθεί μια κοινή δήλωση προθέσεων, ώστε να επανεξετάσει τη σύνδεσή της προς τους εν λόγω οργανισμούς τυποποίησης, με στόχο την επίτευξη μιας μεγαλύτερης κατά το δυνατόν διαφάνειας[semigr ] ζητεί να ιδρυθεί Ευρωπαϊκή Υπηρεσία Πολιτικής Αεροπορίας, η οποία θα είναι επίσης υπεύθυνη για την τυποποίηση των μερών των αεροσκαφών, των κυττάρων και ηλεκτρονικών συστημάτων αεροπλάνων και συστημάτων αεροπλοΐας[semigr ]

24. επισημαίνει την επείγουσα ανάγκη εναρμόνισης των ρυθμιζομένων βάσει της Συνθήκης ΕΚΑΧ δραστηριοτήτων σε εκείνα τα κράτη μέλη τα οποία διαθέτουν λιγότερο ανεπτυγμένη επιστημονικοτεχνική υποδομή για μετρήσεις και ελέγχους[semigr ]

25. καλεί την Επιτροπή να διευκρινίσει τα κριτήρια τα οποία πρέπει να ισχύουν ώστε να είναι συμβατά μεταξύ τους τα διάφορα συστήματα τυποποίησης για το πολεμικό υλικό και να συμβιβάζονται μεταξύ τους οι όροι που πρέπει να τηρούνται από τη βιομηχανία στο μη στρατιωτικό τομέα[semigr ]

26. καλεί την Επιτροπή να υποστηρίξει περαιτέρω με θεσμικά και οργανωτικά μέτρα την ανάπτυξη οριζοντίων προτύπων, όπως οι εγγυήσεις ποιότητας και η διαχείριση του περιβάλλοντος, ώστε να αποφεύγονται εσωτερικές διαφορές και να επιτυγχάνονται ανταγωνιστικά πλεονεκτήματα έναντι άλλων οικονομικών σχηματισμών[semigr ]

27. καλεί την Επιτροπή να μεριμνήσει για μια συναίνεση σε επίπεδο ευρωπαϊκών οργανισμών τυποποίησης, ώστε να αποφευχθεί το να καταστούν τα εθνικά πρότυπα ορισμένων χωρών, εξαιτίας της βιομηχανικής κυριαρχίας των τελευταίων, βάση για τα ευρωπαϊκά ή διεθνή πρότυπα[semigr ]

28. καλεί την Επιτροπή, στη νέα πρόταση για το συνδεδεμένο με το V πρόγραμμα- πλαίσιο ειδικό πρόγραμμα για την τυποποίηση, τη μέτρηση και τον έλεγχο, να ενισχύσει τα μέτρα που έχουν σχέση με τα θεματικώς προσανατολισμένα ποιοτικά δίκτυα, ούτως ώστε να μην επιλυθούν μόνο τα πρακτικά προβλήματα των τομέων της τεχνολογίας και της βιομηχανίας, αλλά να ενισχυθούν επίσης οι μικρές και μεσαίες επιχειρήσεις και να δημιουργηθεί ένα πλαίσιο αναφοράς για αναλύσεις των αναγκών σε εθνικό επίπεδο καθώς και ένα κέντρο για τη διάδοση τεχνογνωσίας και τη σχετική εκπαίδευση, να προωθηθεί δε η επίτευξη ενός πρότυπου διαρκούς ανάπτυξης[semigr ]

29. καλεί την Επιτροπή να υποβάλει, στο πλαίσιο του προσεχούς ειδικού προγράμματος για την τομεακή έρευνα και τεχνολογική ανάπτυξη, προτάσεις για την περαιτέρω ανάπτυξη και εναρμόνιση των ποινικών μέτρων που αποσκοπούν στην καταπολέμηση του παρανόμου εμπορίου με ραδιενεργό υλικό[semigr ]

30. στηρίζει τα ερευνητικά μέτρα που επιτρέπουν σε τελωνειακά εργαστήρια να ελέγχουν το αν συμφωνούν μεταξύ τους ετικέτες και περιεχόμενο, δεδομένου ότι τούτο συμβάλλει στην προστασία των καταναλωτών και του περιβάλλοντος[semigr ]

31. επικροτεί την αναφερόμενη στην ανακοίνωση της Επιτροπής διαπίστωση ότι τα ευρωπαϊκά πρότυπα αντικαθιστούν όλο και περισσότερο τα εθνικά και θεωρεί ότι τούτο συμβάλλει στην ενδυνάμωση της εσωτερικής αγοράς καθώς και της ανταγωνιστικής θέσης των ευρωπαϊκών σχετικών φορέων στις παγκόσμιες αγορές[semigr ]

32. συνηγορεί υπέρ της στενής συνεργασίας μεταξύ των ευρωπαϊκών και των διεθνών οργανισμών τυποποίησης ώστε να εξασφαλισθεί ότι τα ευρωπαϊκά συμφέροντα θα λαμβάνονται καταλλήλως υπ' όψη κατά την επεξεργασία προτύπων που θα ισχύουν διεθνώς, καθώς και ότι θα αποφεύγεται η ανάπτυξη χωριστών ευρωπαϊκών προτύπων[semigr ]

33. επισημαίνει την ιδιαίτερη σημασία των ευρωπαϊκών και διεθνών προτύπων στους τομείς της τεχνολογίας των πληροφοριών και των τηλεπικοινωνιών, τα οποία θα καθιστούν δυνατή τη διαλειτουργικότητά των, ώστε να είναι δυνατή η πρόσβασή των στα παγκόσμια δίκτυα πληροφοριών και τηλεπικοινωνιών[semigr ]

34. επισημαίνει κυρίως, στο πλαίσιο αυτό, τις δραστηριότητες τυποποίησης στον τομέα των μεταφορών οι οποίες αποσκοπούν στη δημιουργία διευρωπαϊκών δικτύων[semigr ]

35. ζητεί την καθιέρωση αποτελεσματικού ευρωπαϊκού συστήματος τυποποίησης, το οποίο θα μπορεί να εξασφαλίζει ταχέως στην ευρωπαϊκή βιομηχανία ένα σύστημα προτύπων που θα ανταποκρίνεται στο επίπεδο των τεχνικών γνώσεων[semigr ]

36. συμμερίζεται τις επιφυλάξεις της Επιτροπής σε σχέση με τον ανταγωνισμό, ότι δηλαδή μέσω προτύπων θα μπορούσε να προστατευθεί με αθέμιτο τρόπο η θέση ορισμένων φορέων στην αγορά και τάσσεται, ως εκ τούτου, υπέρ της καθιέρωσης τεχνικών προτύπων που θα αποσκοπούν λιγότερο σε ειδικές τεχνικές διαδικασίες και περισσότερο σε χαρακτηριστικά απόδοσης και πιστοποίησης[semigr ]

37. θεωρεί ότι η καθιέρωση ενός ευρωπαϊκού σήματος, με το οποίο θα καθίσταται ορατή στον καταναλωτή η συμβατότητα με τα σχετικά ευρωπαϊκά πρότυπα, αποτελεί κατάλληλο μέσο της πολιτικής με την οποία επιδιώκεται μια ευρωπαϊκή ποιότητα, το οποίο μπορεί να συμβάλλει στη βελτίωση της διεθνούς ανταγωνιστικότητας των ευρωπαϊκών προϊόντων[semigr ]

38. θεωρεί ότι η επεξεργασία διεθνών προτύπων στον τομέα της προστασίας του περιβάλλοντος καθώς και της ασφάλειας των θέσεων εργασίας αποτελεί σημαντική συμβολή στη συζήτηση περί περιβαλλοντικών και κοινωνικών ρητρών στο πλαίσιο του Παγκοσμίου Οργανισμού Εμπορίου.

39. αναθέτει στον Πρόεδρό του να διαβάσει το παρόν ψήφισμα στο Συμβούλιο, την Επιτροπή, καθώς και τις κυβερνήσεις και τα κοινοβούλια των κρατών μελών.